  Туспуктэм: vk.com (УДМУРТ КЕНЕШ official) Наталия Сильвестрова 18-19 гудырикошконэ Глаз ёросысь «ДондыДор» паркын «Тыло Толэзь» этно-арт фестиваль ортчоз. Со сярысь «Удмурт Кенеш» огазеяськонлэн «ВКонтакте» мерлыко вотэсысь нимлыко огиназ ивортӥзы. Шулдыръяськонынпӧртэм площадкаос но мастер-классъёс ужалозы. Мылкыд карисьёс экскурионной программая пыриськыны быгатозы. Фотозонаын чебер туспуктэмъёс лэсьтыны луоз. Куноосты туала крезьгур жанръёсын шудӥсь артистъёс шулдыртозы. Тыл шоуос ортчозы. 18-тӥ гудырикошконэ фестиваль улсын нылкышноослы калык чеберлыкъя «Тыло толэзь» вожвылъяськон радъяськоз. Элькунысь но бускель улосвылъёсысь чеберайёс асьсэзыс возьматозы, кырӟалозы-эктозы, йӧкалык шӧмо туала пыласькон дӥсьсэсь адӟытозы, аспӧртэмлыко транспортэн ворттылыны быгатонлыкъёсынызы паймытозы. 19-тӥ гудырикошконэ воргоронъёс «Тыло кужым» вожвылъяськонын финн-угор калыкъёслэн лулчеберетсы вылэ инъяськыса мар ке пӧралозы.  Конкурс ток-шоу амалэн ортчоз. Фестивальлэн радлыкеныз чӧлсконпусъя тодматскыны луоз. Тегъёс: фестиваль йӧскалыклулчеберет Удмуртиысьтуризм Глазёрос Удмуртия  